Hemserekê verênî yê HDPyî Selahattîn Demîrtaşî Zîndanê Edîrne ra pê rayîrê avûkatanê xo mesajêk erşawit. Demîrtaşî mesajê xo de waşt ke paştî bêro dayene Kampanyaya Keyeyê Wayûbirayî.
Mesajê Demîrtaşî wina yo: ''Nê prosesê zorî de eşkera bi ke paştdayîş çend girîng o. Hîşmendîya gemarine ya ke seba îqtîdar û menfaatanê xo cuya merdiman pey goş kenê, hesabê kerdişanê xo do bida. Ganî her kes hêverî rewşa weşîye ya xo bipawo. Meverdê ke erjê merdimîye vîn bibê. Paştdayîş pîl bikerê û erjanê merdimîye berz bikerê. Bi na wesîle Kampanyaya Keyeyê Wayûbirayî ya HDPyî ganî bêra pîlkerdene û vilakerdene. Ez venga pêro dostanê ma dana ke tewrê Kampanyaya Keyeyê Wayûbirayî bibê.''
